stanford-oval/wikipedia huggingface dataset:
สนามกีฬากิดดียะฮ์คอสต์

| --- | --- |
ที่ตั้ง: กิดดียะฮ์, เจดดาห์, ซาอุดีอาระเบีย
เจ้าของ: บริษัทกิดดียะฮ์ลงทุน
ผู้ดำเนินการ: บริษัทกิดดียะฮ์ลงทุน
ความจุ: 46,096
ขนาดสนาม: พื้นที่เล่น: 105 ม. × 68 ม. พื้นที่สนาม: 125 ม. × 85 ม.
พื้นผิว: หญ้า
การก่อสร้าง
ลงเสาเข็ม: 2029 (ตามแผน)
เปิดใช้สนาม: 2032 (ตามแผน)
สถาปนิก: HKS Architects + Omto Architects + ปอปิวลัส
ผู้รับเหมาหลัก: กลุ่มพันธมิตรอับดุลโมห์เซ็น อัล-ทามิมิ
การใช้งาน
ฟุตบอลโลก 2034
สนามกีฬากิดดียะฮ์คอสต์ (อาหรับ: ملعب ساحل القدية, อักษรโรมัน: maleab sahil alqidia) เป็นสนามฟุตบอลที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในเจดดาห์ ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,096 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย และรอบ 16 ทีมสุดท้าย
การจัดการโครงการ

สามเหลี่ยมแห่งการจัดการโครงการ
การจัดการโครงการ (หรืออาจใช้ว่า การบริหารโครงการ, การบริหารจัดการโครงการ)(อังกฤษ: Project management) เป็นหลักการความรู้ในการวางแผน จัดระเบียบ รับประกัน จัดการ ชี้นำ และควบคุมทรัพยากรต่าง ๆ เพื่อให้โครงการบรรลุเป้าประสงค์  การจัดการโครงการเป็นการวางแผนและการจัดการทรัพยากรต่างๆ ทั้งทรัพยากรด้านบุคคลและรายละเอียดของกิจกรรมต่างภายในโครงการ โดยคาดคะเนทิศทางและระยะเวลาของโครงการตั้งแต่เริ่มต้นโครงการจนกระทั่งถึงโครงการสำเร็จ รวมถึงการกำหนดช่วงเวลาในการปฏิบัติงานในกิจกรรมต่างๆภายในโครงการ เพื่อจะทำให้งานออกมามีประสิทธิภาพ และสามารถที่จะประมาณราคาของโครงการได้ การจัดการโครงการมีหัวใจสำคัญคือการจัดการความสัมพันธ์ระหว่าง เวลา ราคา และคุณภาพ ในทรัพยากรที่กำหนดเพื่อให้ได้เป้าหมายตามต้องการ
ในแต่ละโครงการจะมีเป้าหมายที่ชัดเจน และมีการระบุวันเริ่มและวันสิ้นสุดงาน ซึ่งจุดนี้จะมีลักษณะที่แตกต่างจากการทำงานธุรกิจทั่วไปที่มีลักษณะงานที่มีรูปแบบการทำงานแน่นอน และมีการทำงานซ้ำเพื่อให้ได้ผลิตภัณฑ์หรือสินค้าตามต้องการ การจัดการงานต่างๆ และความรู้ทางเทคนิคที่ถูกนำมาใช้ ในการจัดการโครงการ และ การจัดการทางธุรกิจนั้นมีความแตกต่างกัน
ความท้าทายของการจัดการโครงการคือการเข้าถึงเป้าหมายได้ทั้งหมดตามที่กำหนดไว้ ขณะที่ยังคงจัดการข้อจำกัดและทรัพยากรที่มี ข้อจำกัดทั่วไปในการจัดการโครงการได้แก่ ขอบเขตงาน เวลา เงินทุน และข้อจำกัดต่อมาคือ การจัดสรรทรัพยากร การประยุกต์และนำทรัพยากรที่มีทำให้เกิดประโยชน์สูงสุดได้ตามเป้าหมาย
ประวัติ

การจัดการโครงการได้ถูกพัฒนาจากหลากหลายสาขารวมถึง การก่อสร้าง วิศวกรรม และการทหาร บิดาแห่งวงการจัดการโครงการได้แก่ เฮนรี แกนต์ (Henry Gantt)  ซึ่งเป็นผู้ใช้แกนต์ชาร์ต(หรือเรียกอีกอย่างหนึ่งว่า Harmonogram ซึ่งถูกเสนอเป็นครั้งแรกโดย Karol Adamiecki)เป็นเครื่องมือในการจัดการโครงการ และคนที่สองคือ เฮนรี่ ฟาโยล (Henri Fayol) ผู้บุกเบิกในด้านการจัดการโครงการด้วยการคิดค้น 5 หลักการทำงานด้านการจัดการ ซึ่งกลายมาเป็นรากฐานของความรู้ในการจัดการโครงการ ทั้ง แกนต์และฟาโยลเป็นลูกศิษย์ของเฟเดอริก วินส์โล เทเลอร์ (Frederick Winslow Taylor) ผู้เป็นเจ้าของทฤษฎี การจัดการทางวิทยาศาสตร์ (scientific management) ซึ่งงานของเขาเป็นการบุกเบิกเครื่องมือในการจัดการโครงการสมัยใหม่ รวมถึง การทำโครงสร้างรายละเอียดของงานต่างๆในโครงสร้าง (work breakedown structure; WBS) และการเคลื่อนย้ายทรัพยากร (resource allocation)
ในคริสต์ทศวรรษ 1950 เป็นการเริ่มต้นของยุคของการจัดการโครงการสมัยใหม่ที่วิศวกรรมหลากหลายสาขาในโครงการได้มาทำงานเป็นทีมเดียวกัน หลังจากนั้นการจัดการโครงการกลายเป็นหลักการปฏิบัติที่ชัดเจน ซึ่งเกิดขึ้นจากหลักการในการจัดการทางวิศวกรรม ก่อนปีค.ศ. 1950 ในประเทศสหรัฐอเมริกา การจัดการโครงการส่วนใหญ่ใช้แกนต์ชาร์ต, เทคนิคและเครื่องมือเฉพาะตัวต่างๆมากมาย ในช่วงเวลาขณะนั้นแบบจำลองทางคณิตศาสตร์สำหรับวางแผนระยะเวลาต่างๆในโครงการ 2 แบบจำลอง ได้ถูกพัฒนาขึ้น อย่างแรกคือ Critical Path Model (CPM) ซึ่งถูกพัฒนาขึ้นโดยบริษัท DuPont Corporation และบริษัท Remington Rand Corporation เพื่อใช้สำหรับการจัดการในเรื่องของการบำรุงรักษาโรงงานอุตสาหกรรม แบบจำลองอีกแบบหนึ่งคือ Program Evaluation and Review Technique (PERT) ซึ่งถูกพัฒนาขึ้นโดย Booz Allen Hamilton ซึ่งเขาเป็นส่วนหนึ่งของโครงการพัฒนาจรวดนำวิถี Polaris สำหรับเรือดำน้ำ ซึ่งในเวลาต่อมาแบบจำลองทั้งสองได้ถูกนำไปใช้ในบริษัทต่างๆ อย่างรวดเร็ว
ในช่วงเวลาเดียวกันนั้นเทคโนโลยีในการประเมินราคาของโครงการ, การจัดการต้นทุนและเศรษฐศาสตร์วิศวกรรม ได้ถูกพัฒนาอย่างต่อเนื่องโดย Hans Lang และบุคคลอื่นๆ ในปี ค.ศ. 1956 American Association of Cost Engineers (ปัจจุบันคือ AACE International; Association for the Advancement of Cost Engineering) ได้ถูกตั้งขึ้นและดำเนินงานเรื่อยมาจนกระทั่งในปี ค.ศ. 2006 ได้เผยแพร่ Total Cost Management ซึ่งเป็นวิธีปฏิบัติแบบครบวงจรในการจัดการโครงการ
ในปี ค.ศ. 1967 องค์กรที่ชื่อว่า International Project Management Association (IPMA) ได้รับการจัดตั้งขึ้นในทวีปยุโรป  โดยสมาคมสำหรับการจัดการโครงการต่างๆ เพื่อเป็นองค์กรกลางในการวางโครงสร้างและดูแลโครงสร้างสำหรับการจัดการโครงการ IPMA ได้มีการออกใบประกาศนียบัตร 4 ระดับ โดยยึดจาก IPMA Competence Baseline (ICB).
ในปี ค.ศ. 1967 องค์กรที่ชื่อว่า  Project Management Institute (PMI) ได้รับการจัดตั้งขึ้นในสหรัฐอเมริกา  และได้ตีพิมพ์หนังสือชื่อ A Guide to the Project Management Body of Knowledge (PMBOK) ซึ่งได้อธิบายแนวทางการปฏิบัติในการจัดการโครงการซึ่งโดยพื้นฐานคือ "most projects, most of the time." PMI ได้แบ่งใบประกาศนียบัตรออกเป็นหลายระดับ
ขั้นตอนและกระบวนการจัดการโครงการ

การกำหนดโครงการ
การจัดเตรียมโครงการ
การประเมินโครงการและการอนุมัติโครงการ
การนำโครงการไปปฏิบัติ
การประเมินผลโครงการ
ดูเพิ่ม

วิศวกรรมคุณค่า
แหล่งข้อมูลอื่น

การบริหารจัดการโครงการ พรีเซนเตชันโดย ดร. ครรชิต มาลัยวงศ์
การจัดการโครงการคืออะไร เก็บถาวร 2009-03-06 ที่ เวย์แบ็กแมชชีน ฝ่ายพัฒนาทรัพยากรบุคคล กสท โทรคมนาคม
ทหารโรมันก่อสร้างป้อมปราการ
หนูฮัก พูมสะหวัน

หนูฮัก พูมสะหวัน (ลาว: ໜູຮັກ ພູມສະຫວັນ; 9 เมษายน พ.ศ. 2453 - 9 กันยายน พ.ศ. 2551) อดีต ประธานาธิบดีลาว และอดีตหนึ่งในผู้ร่วมก่อตั้งพรรคประชาชนปฏิวัติลาว
ประวัติ

หนูฮัก พูมสะหวัน เป็นบุตรของนายทองพัก กับนางบันทูน พูมสะหวัน เกิดเมื่อวันที่ 9 เมษายน พ.ศ. 2453 ในครอบครัวเชื้อสายทางพ่อคืเจ้านันทะแสน ทางแม่ คือ เจ้าอะนุวง และ พระยาโพทิทัดอะมะราทิทาดาเป็นเจ้าเมืองคันทะบูลีคนทำอิด และ เป็นอ้ายแม่ของທ່ານຫມູຮັກພູມສະຫວັນ ຄື ພະຍາໂພສືບເຊື້ອສາຍລາວເຈົ້າອະນຸວົງຜູ້ປົກຄອງເມືອງວຽງຈັນที่บ้านพาลุกา แขวงเมืองมุกดาหาร (ปัจจุบันขึ้นกับตำบลชะโนด อำเภอหว้านใหญ่ จังหวัดมุกดาหาร) ในราชอาณาจักรไทย มีน้องสาวชื่อนางสีดา พูมสะหวัน เรียนหนังสือชั้นต้นที่วัดมโนภิรมย์ ซึ่งเป็นวัดเก่าแก่สร้างขึ้นโดยพี่ชายเจ้าจันทกินรี เจ้าเมืองมุกดาหาร อนึ่งนางบันทูนผู้เป็นมารดาเป็นหลานสาวของพระอมรฤทธิธาดา (ญาหลวงทัด) เจ้าเมืองพาลุกากรภูมิ ต่อมาครอบครัวได้ย้ายไปตั้งถิ่นฐานกับครอบครัวที่เมืองคันธบุรี ประเทศลาว ในช่วงที่ยังสอนบ่าว หรือ ราวอายุ 14 - 15 ปี ปัจจุบันบ้านเดิมของหนูฮักที่พาลุกา ยังคงเหลือเสาบ้านเพียงเสาเดียวเป็นอนุสรณ์
ปี พ.ศ. 2493 หนูฮักได้เข้าร่วมขบวนการต่อต้านฝรั่งเศสในลาวพร้อมกับผู้นำของลาวฝ่ายซ้ายคนอื่น ๆ ต่อมาเมื่อมีการก่อตั้งพรรคประชาชนลาว (พรรคประชาชนปฏิวัติลาวในปัจจุบัน) ในปี พ.ศ. 2498 จึงได้รับเลือกให้เป็นกรรมการกลางของพรรค
ในปี พ.ศ. 2502 หนูฮักพร้อมด้วยเจ้าสุภานุวงศ์ และผู้นำลาวฝ่ายซ้ายคนอื่น ๆ ถูกรัฐบาลลาวฝ่ายขวาจับกุม แต่คณะบุคคลดังกล่าวก็สามารถหลบหนีไปได้และได้เคลื่อนไหวเพื่อการปฏิวัติลาว โดยหนูฮักรับผิดชอบเขตงานแถบภาคเหนือของลาว (เชียงขวางและหัวพัน) และได้มีบทบาทในการร่วมรัฐบาลกับรัฐบาลลาวฝ่ายขวาที่เวียงจันทน์ทุกครั้ง
หลังการเปลี่ยนแปลงการปกครองและสถาปนาประเทศลาวในปี พ.ศ. 2518 หนูฮัก พูมสะหวันจึงได้รับการแต่งตั้งให้เป็นรองนายกรัฐมนตรีและรัฐมนตรีกระทรวงการเงิน กำกับดูแลเศรษฐกิจของประเทศเป็นเวลาหลายปี
ในเดือนพฤศจิกายน พ.ศ. 2535 หนูฮักจึงได้รับเลือกให้เป็นประธานาธิบดีลาว แทนนายไกสอน พมวิหาน ซึ่งถึงแก่กรรมขณะดำรงตำแหน่ง จนถึงปี พ.ศ. 2541 หลังจากนั้นจึงดำรงตำแหน่งที่ปรึกษาพิเศษของคณะกรรมการศูนย์กลางพรรคต่อมาเป็นเวลา 5 ปีก่อนจะเกษียณตัวเอง และเริ่มหายหน้าไปจากสาธารณชน
หนูฮัก พูมสะหวัน ถึงแก่อสัญกรรมเมื่อวันที่ 9 กันยายน พ.ศ. 2551 ที่นครหลวงเวียงจันทน์ ประเทศลาว ขณะมีอายุ 98 ปี นับเป็นผู้ร่วมการก่อตั้งพรรคประชาชนปฏิวัติลาวคนสุดท้ายที่ถึงแก่อสัญกรรม
แหล่งข้อมูลอื่น

"หนูฮัก" ตายสิ้นยุคผู้ก่อตั้งคอมมิวนิสต์ลาว. เก็บถาวร 2012-11-11 ที่ เวย์แบ็กแมชชีน ผู้จัดการออนไลน์, 10 กันยายน 2551
ท่านหนูฮัก พูมสะหวัน ประธานประเทศคนที่ 3 เก็บถาวร 2012-11-24 ที่ เวย์แบ็กแมชชีน จากเว็บไซต์ปากเซดอตคอม
ชีวประวัติย่อของสหายหนูฮัก พูมสะหวัน เก็บถาวร 2008-09-18 ที่ เวย์แบ็กแมชชีน จากเว็บไซต์หนังสือพิมพ์ปะซาซน (ภาษาลาว)
| ก่อนหน้า |  | หนูฮัก พูมสะหวัน |  | ถัดไป |
| --- | --- | --- | --- | --- |
| ไกสอน พมวิหาน |  |   ประธานาธิบดีลาว  (25 พฤศจิกายน พ.ศ. 2535 - 24 กุมภาพันธ์ พ.ศ. 2541) |  | คำไต สีพันดอน |
| ด ค กประธานาธิบดีลาว |
| --- | --- |
 เจ้าสุภานุวงศ์  พูมี วงวิจิด  ไกสอน พมวิหาน  หนูฮัก พูมสะหวัน  คำไต สีพันดอน  จูมมะลี ไซยะสอน  บุนยัง วอละจิด  ทองลุน สีสุลิด 
| ด ค กประมุขรัฐแห่งประเทศลาว |
| --- | --- | --- |
| พระมหากษัตริย์ |  สมเด็จพระเจ้าศรีสว่างวงศ์  สมเด็จพระเจ้าศรีสว่างวัฒนา  | ราชอาณาจักรลาว สปป.ลาว |
| ประธานาธิบดี |  เจ้าสุภานุวงศ์  พูมี วงวิจิด  ไกสอน พมวิหาน  หนูฮัก พูมสะหวัน  คำไต สีพันดอน  จูมมะลี ไซยะสอน  บุนยัง วอละจิด  ทองลุน สีสุลิด  | ราชอาณาจักรลาว สปป.ลาว |
(*) รักษาการณ์ประมุขแห่งรัฐ
จิตรกรรมฝาผนัง ความสัมพันธ์ระหว่างประเทศไทยกับสาธารณรัฐประชาธิปไตยประชาชนลาว ในภาพแสดงโครงการพระราชดำริในพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินทรงเปิดศูนย์พัฒนาและบริการด้านการเกษตร ห้วยซอน-ห้วยซั้ว (หลัก 22) ที่บ้านนายาง เมืองนาทรายทอง นครหลวงเวียงจันทน์ สาธารณรัฐประชาธิปไตยประชาชนลาว ร่วมกับ ฯพณฯ หนูฮัก พูมสะหวัน ประธานาธิบดีแห่งสาธารณรัฐประชาธิปไตยประชาชนลาว เมื่อวันที่ 8 เมษายน พ.ศ. 2537
สนามกีฬานีอม

| --- | --- |
th
ที่ตั้ง: เดอะไลน์, นีอม, ซาอุดีอาระเบีย
พิกัด: 28°06′59″N 35°06′14″E﻿ / ﻿28.116443°N 35.103960°E﻿ / 28.116443; 35.103960
ระดับความสูง: 350 เมตรเหนือพื้นดิน
เจ้าของ: บริษัทนีอม
ผู้ดำเนินการ: บริษัทนีอม
ความจุ: 46,096
ขนาดสนาม: พื้นที่เล่น: 105 ม. × 68 ม. พื้นที่สนาม: 125 ม. × 85 ม.
พื้นผิว: หญ้าไฮบริด
การก่อสร้าง
ลงเสาเข็ม: 2027 (ตามแผน)
เปิดใช้สนาม: 2032 (ตามแผน)
สถาปนิก: บียาร์เก อินเกลส์ กรุ๊ป
ผู้รับเหมาหลัก: เว่บิลด์
การใช้งาน
นีอม เอสซี & นีอม เอสซี (ทีมหญิง) (ตามแผน)
สนามกีฬานีอม (อาหรับ: ملعب نيوم, อักษรโรมัน: maleab nium) เป็นสนามกีฬาหลายประเภทที่วางแผนจะสร้างขึ้นในเดอะไลน์ นีอม ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบก่อนรองชนะเลิศ
รายละเอียด > การก่อสร้าง

การก่อสร้างสนามกีฬามีกำหนดจะเริ่มในปี ค.ศ. 2027 และแล้วเสร็จในปี ค.ศ. 2032
สนามกีฬานีอมมีแผนจะตั้งอยู่ที่ระดับความสูง 350 เมตร (1,150 ฟุต) เหนือพื้นดิน และจะถูกผสานเข้าเป็นส่วนหนึ่งของหลังคาของเดอะไลน์ สนามนี้ถูกออกแบบให้รวมเอาเทคโนโลยีใหม่ ๆ และจะเป็นจุดศูนย์กลางของย่านที่มุ่งเน้นด้านกีฬา
สนามกีฬาแห่งนี้จะตั้งอยู่ติดกับเขตสุขภาพและเขตสุขภาวะและมหาวิทยาลัย นอกจากนี้ยังมีระบบขนส่งไฟฟ้าทั้งหมดเพื่อให้บริการแก่สนามกีฬา
รายละเอียด > หลังปี ค.ศ. 2034

ก่อนและหลังการแข่งขันฟุตบอลโลก สนามกีฬาแห่งนี้มีแผนจะใช้เป็นสนามเหย้าของสโมสรฟุตบอลอาชีพในเดอะไลน์
สนามกีฬานิวมุอัรรับ

| --- | --- |
th
ที่ตั้ง: นิวมุอัรรับ, ริยาด, ซาอุดีอาระเบีย
พิกัด: 24°48′18″N 46°33′20″E﻿ / ﻿24.804941674952943°N 46.555456040355246°E﻿ / 24.804941674952943; 46.555456040355246
เจ้าของ: บริษัทพัฒนานิวมุอัรรับ
ผู้ดำเนินการ: บริษัทพัฒนานิวมุอัรรับ
ความจุ: 46,010
ขนาดสนาม: พื้นที่เล่น: 105 ม. × 68 ม.   พื้นที่สนาม: 125 ม. × 85 ม.
พื้นผิว: หญ้าผสม
การก่อสร้าง
ลงเสาเข็ม: 2027 (ตามแผน)
เปิดใช้สนาม: ค.ศ. 2032 (2032) (ตามแผน)
สถาปนิก: อารัป
ผู้รับเหมาหลัก: บริษัทพัฒนานิวมุอัรรับ
การใช้งาน
ฟุตบอลโลก 2034 (ตามแผน)
เว็บไซต์
https://newmurabba.com/en/
สนามกีฬานิวมุอัรรับ (อาหรับ: ملعب المربَّع, อักษรโรมัน: maleabʿ al-Murabba) เป็นสนามกีฬาหลายประเภทที่วางแผนสร้างขึ้นภายในโครงการนิวมุอัรรับ ซึ่งเป็นโครงการพัฒนาอสังหาริมทรัพย์ในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,010 ที่นั่ง และจะใช้เป็นสนามแข่งขันในรอบแบ่งกลุ่มและรอบ 32 ทีมสุดท้าย
ธนทัต ชัยอรรถ

| ธนทัต ชัยอรรถ |
| --- | --- |

ข้อมูลพื้นฐาน
ชื่อเกิด: ธนทัต ชัยอรรถ
ฉายา: แกงส้ม
เกิด: 30 มีนาคม พ.ศ.2535 (32 ปี)
ที่เกิด: จังหวัดตราด ประเทศไทย
แนวเพลง: ฮิปฮอป แร็ป อาร์แอนด์บี ป็อป ลูกทุ่ง ละครเพลง
อาชีพ: นักแต่งเพลง นักร้อง นักแสดง แร็ปเปอร์ พิธีกร
เครื่องดนตรี: เปียโน กีต้าร์
ช่วงปี: พ.ศ.2555-ปัจจุบัน
ค่ายเพลง: เอ็กแซ็กท์ (2555-2561)
ธนทัต ชัยอรรถ  (เกิด 30 มีนาคม พ.ศ. 2535) ชื่อเล่น แกงส้ม เป็นแร็ปเปอร์ ชาวไทย มีชื่อเสียงจากการประกวดเดอะสตาร์ ค้นฟ้าคว้าดาว ปี 8 และได้รับตำแหน่งรองชนะเลิศ โดยเมื่อตอนอายุ 16 ปี เขาเคยเข้าประกวดรายการ “C-SA กำลัง 2” (ซีซ่า กำลัง 2) พร้อมกับได้เข้ารอบชิงชนะเลิศ แกงส้มเริ่มเป็นที่รู้จักจากเพลง "รักเธอ 24 ชั่วโมง” ซึ่งเป็นซิงเกิลแรกในฐานะนักร้องอาชีพ และได้มีอัลบั้ม “Kangsom 24.7” เป็นอัลบั้มแรกในชีวิต แกงส้มมีความถนัดและชื่นชอบการร้องเพลงแนวฮิปฮอป อาร์แอนด์บีมากเป็นพิเศษ และได้เป็นที่รู้จักอย่างกว้างขวางมากขึ้นจากเพลง “คุณและคุณเท่านั้น” ซึ่งเป็นเพลงที่ติดชาร์ตอันดับหนึ่งของวิทยุทั่วประเทศได้นานกว่า 10 สัปดาห์
นอกจากผลงานเพลงแล้ว แกงส้มยังมีผลงานการแสดงอย่างต่อเนื่อง โดยมีผลงานละครเรื่องแรกคือเรื่อง บ่วงรัก ทางช่อง 5 และได้มีผลงานละครโทรทัศน์และซีรีส์ทางช่องวัน 31 ทั้งในบทสมทบ บทนำ และรับเชิญในเวลาต่อมา อาทิ ฝันเฟื่อง ขอโทษที่รักเธอ และซีรีส์ รักฝุ่นตลบ เป็นต้น อีกทั้งแกงส้มยังมีโอกาสแสดงละครเวทีโดยได้รับบทนำในละครเวทีเรื่อง เลือดขัตติยา เดอะมิวสิคัล วันสละโสดกับโจทก์เก่า ๆ เดอะมิวสิคัลคอมเมดี้ และ ลอดลายมังกร เดอะมิวสิคัล ปัจจุบันแกงส้มยังคงทำเพลงอย่างต่อเนื่อง รวมถึงการเป็นเบื้องหลังและโปรดิวเซอร์ให้แก่ศิลปินคนอื่น ๆ มากมาย นอกจากนี้เขายังเป็นเจ้าของค่ายเพลง OGME ENTERTAINMENT ซึ่งมีจุดเริ่มต้นมาจากการทำเพลงลงในช่องยูทูบร่วมกับเพื่อน ๆ ที่ใช้ชื่อว่า OGME หรือชื่อเต็ม Original Me โดยภายหลังเมื่อแต่ละคนเติบโตขึ้นจึงได้นำประสบการณ์ต่าง ๆ ที่มีมาเปิดค่ายเพลง โดยมีจุดเป้าหมายผลิตเพลงให้แก่ศิลปินหน้าใหม่ควบคู่ไปกับการทำเพลงของตนเองด้วยเช่นกัน
ประวัติ

ธนทัต ชัยอรรถ เกิดที่ ตราด เป็นบุตรชายของนักแสดง สุรศักดิ์ ชัยอรรถ และ ดวงกมล ชัยอรรถ ที่มาของชื่อแกงส้มนั้น เนื่องจากพ่อและแม่เคยเปิดร้านข้าวแกง จึงตั้งชื่อลูกทั้ง 3 คนเป็นชื่ออาหาร พี่สาวชื่อข้าวสวย มัญธุชา ชัยอรรถ น้องชายชื่อขนมจีน อรรถกานต์ ชัยอรรถ (อดีตมือตัดต่อของ Bearhug Production) ธนทัตจบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) สายวิทย์-สถาปัตย์ พร้อมได้รับมอบพระเกี้ยวเกียรติยศจากโรงเรียนเนื่องจากผลการเรียนดีตลอด 6 ปีที่ศึกษา นอกจากนี้ในปี 2010 (พ.ศ. 2553) แกงส้มยังเคยเข้ารอบ 30 คนสุดท้ายในการออดิชั่นศิลปินจากค่ายเพลง วายจีเอ็นเตอร์เทนเมนต์ ของ ประเทศเกาหลีใต้ อีกด้วย โดยใช้เพลง Come back to me ของ Se7en ในการส่งเข้าออดิชั่น
แกงส้มเริ่มสนใจดนตรีตั้งแต่เด็ก ประกอบกับการสนับสนุนเต็มที่ของพ่อแม่ ทำให้เขามีความสามารถทางด้านดนตรีหลายอย่าง เช่น เปียโน กีตาร์ กลอง การเต้นแบบป็อปปิ้ง และ บีบอย นอกจากนี้ แกงส้มยังสามารถ บีทบ็อกซ์ และ แร็ป ได้อีกด้วย เนื่องจากเป็นคนที่รักเสียงเพลงจึงทำให้แกงส้มสามารถร้องเพลงได้หลายแนว แต่แนวที่ถนัดที่สุดคือ อาร์แอนด์บี และ ฮิปฮอป เขายังมีงานอดิเรกคือการแต่งเพลงและการร้องคัฟเวอร์ ซึ่งเขาได้นำเพลงที่เขาแต่งและคัฟเวอร์ลง ยูทูบ ซึ่งได้รับความสนใจอย่างล้นหลาม เพลงที่ได้รับความสนใจมากที่สุดคือเพลง “หัวใจจะวาย” มีผู้ชมมากกว่า 5 ล้านวิว ซึ่งเขาได้ยืมดนตรีเพลง Strip ของ คริส บราวน์ มาใช้และแต่งเนื้อร้องและทำนองใหม่ เรียกว่าการ Fixtape
หลังจากเข้าเรียนระดับมหาวิทยาลัยที่ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แกงส้มเริ่มหารายได้เสริมด้วยการเป็นครูสอนร้องเพลงให้กับสถาบันดนตรี เคพีเอ็น มิวสิก สาขา ฟิวเจอร์พาร์ค รังสิต โดยสอนเฉพาะวันเสาร์ ภายหลังแกงส้มตัดสินใจเข้าประกวดเดอะสตาร์ ค้นฟ้าคว้าดาว ปี 8 รอบภาคกลาง หลังจากเคยพลาดหวังโดยการตกรอบแรกไปในปี 6 จนสุดท้ายสามารถผ่านเข้ารอบเป็น 8 คนสุดท้ายได้สำเร็จ
ประวัติ > เปิดค่ายเพลง

ในช่วงปี พ.ศ. 2560 แกงส้มได้มีผลงานละครชุดเสน่หา Diary ตอน แสบเสน่หา และได้ร้องเพลงประกอบละครจำนวนสองเพลง อย่างไรก็ตาม  แกงส้มได้เริ่มมีผลงานเพลงส่วนตัวกับช่อง OGME  ในยูทูบมากขึ้น ก่อนที่จะตัดสินใจไม่ต่อสัญญาเพลงกับทางค่ายเอ็กแซ็กท์ และเปิดค่ายเพลงของตัวเองในนาม OGME Entertainment ในปีพ.ศ. 2561 ซึ่งค่าย OGME Entertainment นั้นเป็นค่ายเพลงที่แกงส้มเปิดขึ้นเพื่อผลักดันศิลปินหน้าใหม่ ควบคู่ไปกับการทำเพลงให้ตัวเองและผลิตรายการค้นหาศิลปินหน้าใหม่ผ่านช่องทางออนไลน์ ชื่อรายการ Road to Idol ปัจจุบัน แกงส้มยังคงทำผลงานเพลงอย่างต่อเนื่อง ทั้งเพลงของตนเองในนาม KANGSOMKS รวมถึงการเป็นเบื้องหลัง เป็นทั้งผู้แต่งเพลง แต่งเนื้อร้อง/ทำนอง และโปรดิวเซอร์ให้กับศิลปินคนอื่น ๆ อีกมากมาย
แกงส้มได้คบกับ ณัฐภัสสร สิมะเสถียร และกำลังแต่งงาน เตรียมมีลูกจะแต่งงาน ในปี 2567
ผลงานการแสดง > ภาพยนตร์

| ปี | เรื่อง | บทบาท |
| --- | --- | --- |
| 2566 | เงือกน้อยผจญภัย |  |
ผลงานการแสดง > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2555 | บ่วงรัก | ชนะศึก  เลิศชัยวัฒน์ | ช่อง 5 |
| 2557 | ฝันเฟื่อง | อาทิตย์ | ช่องวัน 31 |
| 2559 | ขอโทษที่รักเธอ | จั๊ก จักรเทพ | ช่องวัน 31 |
| 2559 | รักฝุ่นตลบ | พีท | ช่องวัน 31 |
| 2559 | เราเกิดในรัชกาลที่ ๙ เดอะซีรี่ส์ | แกงส้ม | ช่องวัน 31 |
| 2560 | กับดักเสน่หา | ปีย์ | ช่องวัน 31 |
| 2560 | แสบเสน่หา | ปีย์ | ช่องวัน 31 |
| 2561 | เสือ ชะนี เก้ง Freshy เปิดตำนานแก๊ง 3 ทหารเสือ | ตั้ม | ช่องวัน 31 |
| 2563 | เหมือนเราเคยรักกัน | ราเชนทร์ | ช่องวัน 31 |
| 2564 | แก้วลืมคอน | เอ | ช่องวัน 31 |
| 2566 | พนมนาคา | ลูกสมุนของอนันตชัย | ช่องวัน 31 |
ผลงานการแสดง > ซิตคอม

| ปี | เรื่อง | บทบาท | ออกอากาศ |
| --- | --- | --- | --- |
| 2559-2564 | เสือ ชะนี เก้ง | ตั้้ม | ช่องวัน 31 |
ผลงานการแสดง > ละครเวที

| ปี | เรื่อง | บทบาท |
| --- | --- | --- |
| 2556 | เลือดขัตติยา เดอะมิวสิคัล | อโณทัย |
| 2558 | วันสละโสดกับโจทก์เก่า ๆ เดอะมิวสิคัลคอมเมดี้ | นพ |
| 2559 | ลอดลายมังกร เดอะมิวสิคัล | ชาญชัย |
| 2561 | เมืองไทยรัชดาลัยเธียเตอร์ เดอะมิวสิคัลโชว์ ตอน Ladies Of The Stage ตอน ข้างหลังภาพ เดอะมิวสิคัล | นพพร |
ผลงานพิธีกร

ออนไลน์
พ.ศ. 2562 : ทางช่อง YouTube:KANGSOMKS
ผลงานเพลง > อัลบั้มเดี่ยว

อัลบั้ม KANGSOM 24.7
วางแผง 31 มกราคม 2556
I Love Your Smile
รักแท้ในใจเธอ
คนไหนโสด ร้องร่วมกับ โดม เดอะสตาร์
รักเท่าเดิม
รักเธอ 24 ชั่วโมง
เต็มใจ เพลงประกอบละคร บ่วงรัก
หัวใจจะวาย
MR. Romantic
คนเลิกกันไม่ทำแบบนี้
ซ้ำ ๆ คำนี้
ผลงานเพลง > อัลบั้มรวม

อัลบั้ม The Star 8
อัลบั้ม รวมเพลงจากละครเวที “เลือดขัตติยา เดอะ มิวสิคัล”
อัลบั้ม 10 Years of Love บทเพลงรักจากเดอะสตาร์
ผลงานเพลง > ซิงเกิล

| ปี | ชื่อเพลง | อัลบั้ม / หมายเหตุ |
| --- | --- | --- |
| 2554 | พลังใจปีใหม่ | รวมศิลปิน ตราด |
| 2555 | “เพื่อดาวดวงนั้น” ร้องร่วมกับ เดอะสตาร์ 8 | The Star 8 |
| 2555 | "รักเธอ 24 ชั่วโมง" | The Star 8 |
| 2555 | “แม่ของคนไทย” ร่วมกับ ศิลปินจีเอ็มเอ็ม แกรมมี | บทเพลงเฉลิมพระเกียรติพระราชินี 80 พรรษา |
| 2555 | “เต็มใจ” | เพลงประกอบละคร บ่วงรัก |
| 2556 | “คุณและคุณเท่านั้น” |  |
| 2556 | “ปาฏิหาริย์” ร้องร่วมกับ หนึ่งธิดา โสภณ | เพลงประกอบละครเวที เลือดขัตติยา เดอะมิวสิคัล |
| 2556 | “เส้นขนาน” | เพลงประกอบละครเวที เลือดขัตติยา เดอะมิวสิคัล |
| 2557 | “รักของฉันนั้นคือเธอ” ร่วมกับ ศิลปินเดอะสตาร์ | 10 Years of Love บทเพลงรักจากเดอะสตาร์ |
| 2557 | “ความรักสวยงามเสมอ” | 10 Years of Love บทเพลงรักจากเดอะสตาร์ |
| 2557 | “เธอโดนใจ” | เพลงประกอบละคร ฝันเฟื่อง |
| 2557 | “Another Love” | เพลงธีมของเกม G-World |
| 2558 | "เพียงชายคนนี้ (ไม่ใช่ผู้วิเศษ | เพลงพิเศษหล่อมากมาก |
| 2558 | “กล้าคิด พิชิตฝัน” | เพลงพิเศษของแคมเปญไฮคิว ยูเอชที ดรีม ดิสคัฟเวอรี่ |
| 2558 | "ปัจจุบัน" | เพลงประกอบละครเวที วันสละโสดกับโจทก์เก่า ๆ |
| 2559 | ขอโทษทึ่รักเธอ | เพลงประกอบละคร ขอโทษรักเธอ |
| 2559 | “คนที่ไปกับเธอ” | เพลงประกอบซีรีส์ รักฝุ่นตลบ |
| 2560 | เธอคือพรหมลิขิต | เพลงประกอบละคร เธอคือพรหมลิขิต |
| 2560 | “รักแท้หรือแพ้ใจ” | เพลงประกอบละคร เสน่หา Diary |
| 2560 | “แพ้เธอ” | เพลงประกอบละคร แสบเสน่หา |
| 2561 | “ข้าน้อยสมควรตาย” | เพลงประกอบซีรีส์ เมืองมายา Live ตอน เกมกลมายา |
| 2561 | "7 Wonders" ร่วมกับ กัน ริท โตโน่ ฮั่น ตั้ม กั้ง | 7 Wonders Concert 2018 |
| 2561 | "ดีดดิ้น" ร่วมกับศิลปิน 7 Wonders | 7 Wonders Concert 2018 |
| 2562 | "ภาพจำ (Cover Version)" | เพลงประกอบละคร The Long Lost Memory รักไม่ลืม |
| 2562 | "ดีไม่พอ (REAL ME)" | โปรเจกต์ Sad/Tur/Day |
| 2562 | “ปก” | เพลงประกอบซีรีส์ Blacklist นักเรียนลับ บัญชีดำ |
| 2563 | “ซบเรา (FOCUS)”  ร่วมกับ โต้ง Twopee | เพลงโปรเจ็กต์พิเศษจาก Vivo V20 Series |
| 2564 | “เพื่อดาวดวงนั้น”  ร่วมกับ ศิลปินเดอะสตาร์ | เวอร์ชันพิเศษ The Star From Home |
| 2564 | “ฉันไม่ใช่เขา (Not me)” | เพลงประกอบซีรีส์ NOT ME...เขาไม่ใช่ผม |
| 2565 | “แค่เรา” | เพลงประกอบละคร เวลากามเทพ |
| 2566 | “LUCKY STAR” | เพลงประกอบละคร รักนี้ต้องเจียระไน |
| 2567 | “ชิดไม่แชท (CHAT!)” | ร่วมกับธนานนท์ ปฏิญญาศักดิกุล (9arm) |
ผลงานเพลง > ผลงานเพลงกับค่าย OGME Entertainment

| ปี | ชื่อเพลง | ร้องร่วมกับศิลปินอื่น |
| --- | --- | --- |
| 2558 | "น่ารักจัง (Only One)" | Stay Gold , NTK |
| 2558 | "No Makeup-ZION.T (Thai Ver.Cover)" |  |
| 2558 | "กวี (True Love)" | OG.ME All-Star |
| 2559 | "คืนนั้น (Sh*t Hight)/(Mixtape-Remix)" | D-GRAM |
| 2559 | "ง้อ (Sulky Bae)/(Mixtape-Remix)" | Confuse |
| 2559 | “พระรอง (Second String)” |  |
| 2559 | "ให้ตาย (Damn)" |  |
| 2559 | "ฟังเพลิน ๆ (Chill It)" | Mek MYDA |
| 2560 | "อ่อนโยน (Smile)" | Unknownp |
| 2560 | "หาใหม่ (Cold Money)" | Nil-lhohitz |
| 2560 | "รถไฟฟ้า (BTS)" | Whitelines |
| 2560 | “สวย (How Beautiful)” | Confuse |
| 2560 | "Story (Tonight)" | NTK (D-GRAM) |
| 2560 | "สะดวกแบบนี้ (Affair)" |  |
| 2560 | "พัลวัน (Anything)" | Staygold |
| 2561 | “ยืด (Promotion)" | Fomeo |
| 2561 | "อากาศมันร้อน (ICE CREAM)" | Confuse |
| 2561 | “อมยิ้ม (Lollipop)” | Whitelines |
| 2561 | "โตแล้ว (NOONA)" | RYO |
| 2561 | "ไปต่อกันไหม (After Party)" | Confuse |
| 2562 | "เสี่ยง (Bet)" |  |
| 2562 | "โตมาดี (TOMADEI)" | CD กันต์ธีร์ |
| 2563 | "ปากหมา (Bark)" | NICECNX |
| 2563 | "ติดรึยัง (FMY)" |  |
| 2563 | "ยังกู (Hold On)" | Alrisaa (มะปราง อลิสา) |
| 2564 | "ยาหม่อง (Itchy)" | รัชโย และ แปลน รัฐวิทย์ |
| 2565 | "ใจผมสลายฮะมุง (HEARTBREAKER)" |  |
| 2565 | "ได้ดิ (OKAY DEAL)" | MICMAC (Fool Step) |
| 2565 | "ลอย (CLOUD9)" | KIM KOOK HEON, NOEL, DANNIEL |
โฆษณา

แบรนด์ ซุปไก่สกัด (2550-2554)
WeChat ร่วมกับ ฮั่น เดอะสตาร์ และ เต็มฟ้า กฤษณายุธ (2555)
แดรี่ควีน โอรีโอ บลิซซาร์ด (2555)
แดรี่ควีน ชาเขียว อัลมอนด์ บลิซซาร์ด (2555)
แดรี่ควีน โอวัลติน ภูเขาไฟ บลิซซาร์ด (2555)
ฟลูโอคารีล เมาท์สเปรย์ Fluocaril Mouth Spray (2555)
สเตร็ปซิล น้ำผึ้งมะนาว (2557)
Singha Discovers 500 Galapagos แค่คุณเปิด โลกก็เปลี่ยน (2557)
Hi-Q UHT Dream Discovery กล้าคิด พิชิตฝัน - Dumex (2558)
บัตรสมาชิกอิออน Aeon Thana Sinsap - Member card (2562)
ชีวิตเงินดี๊ดี TTB เปลี่ยนกันวันนี้ เปลี่ยนกับทีทีบี - KangsomKS x Bell Warisara
แหล่งข้อมูลอื่น

ธนทัต ชัยอรรถ ที่อินสตาแกรม
ธนทัต ชัยอรรถ ที่เฟซบุ๊ก
ธนทัต ชัยอรรถ ที่เอกซ์ (ทวิตเตอร์)
ธนทัต ชัยอรรถ ที่ช่องยูทูบ
แม่แบบ:The Mask Singer หน้ากากนักร้อง
15 มกราคม

วันที่ 15 มกราคม เป็นวันที่ 15 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 350 วันในปีนั้น (351 วันในปีอธิกสุรทิน)
เหตุการณ์

พ.ศ. 2438 (ค.ศ. 1896) - อังกฤษกับฝรั่งเศสทำสัญญา 6 ข้อ เพื่อกำหนดเขตแดนในแหลมอินโดจีนโดยระบุให้สยามเป็นดินแดนกลางที่ทั้งสองประเทศจะไม่ส่งทหารเข้าไป
พ.ศ. 2461 (ค.ศ. 1919) - โรซา ลุคเซิมบวร์คและคาร์ล ลีพคเน็ชท์ สองนักสังคมนิยมลัทธิมาร์กซ์ผู้มีชื่อเสียงในเยอรมนี ถูกทรมานและสังหารโดยทหารไฟรคอร์
พ.ศ. 2486 (ค.ศ. 1943) - เพนทากอน อาคารสำนักงานที่ใหญ่ที่สุดในโลก สร้างเสร็จสมบูรณ์
พ.ศ. 2533 (ค.ศ. 1990) - กลุ่มตูปัก อะมารู ลอบวางระเบิดสถานทูตสหรัฐในเปรู
พ.ศ. 2544 (ค.ศ. 2001) - เปิดตัววิกิพีเดียภาษาอังกฤษอย่างเป็นทางการ
พ.ศ. 2551 (ค.ศ. 2008) - สถานีโทรทัศน์ทีพีบีเอส (ปัจจุบันคือไทยพีบีเอส) รับช่วงต่อจาก สถานีโทรทัศน์ทีไอทีวี ที่ถูกยุติการออกอากาศโดย กรมประชาสัมพันธ์
พ.ศ. 2565 (ค.ศ. 2022) - เกิดเหตุการณ์ภูเขาไฟระเบิดและสึนามิที่ประเทศตองกา